Paleo-europeiske språk

Paleo-europeiske språk, eller gammel-europeiske språk, er for det meste ukjente språk som ble talt i Europa før utbredelsen av de indoeuropeiske og uralske språkene. Disse kom gjennom invasjoner av landbruksfolk i bronsealderen fra den eurasiske steppe. Etterkommerne av disse folkene snakker språkene som dominerer Europa i dag.

Forholdet til indoeuropeiske språk 
I dag snakker den store majoriteten av Europas folk indoeuropeiske språk, men frem til bronsealderen dominerte paleo-europeiske språk i Europa.

Begrepet gammel-europeiske språk brukes også ofte snevrere for å referere bare til de ukjente språkene til de første neolittiske europeiske steinalderbøndene i Sørøst-, Sør-, Sentral- og Vest-Europa, som utvandret fra Anatolia rundt 8000–6000 år før vår tidsregning. Unntatt her er ukjente språk fra forskjellige europeiske jegere og samlere, som til slutt ble tatt opp i jordbruksbefolkningen i tidlig steinalder.

Et lignende begrep, før-indoeuropeisk, brukes for å referere til de forskjellige språkene som for det meste ble fordrevet av urindoeuropeisk da de utvandret fra Urheimat (det såkalte førindoeuropeiske urhjemmet). Dette begrepet inkluderer således visse paleo-europeiske språk sammen med mange andre som ble snakket i Vest-Asia, Sentral-Asia og Sør-Asia før indoeuropeerne og deres etterkommere kom.

Spor av tapte paleo-europeiske språk 
De forhistoriske paleolittiske og mesolittiske moderne menneskelige jeger-samlere paleo-europeiske språkene og anatoliske og europeiske bondespråk fra Anatolia er ikke dokumentert. Vinčasymboler kan være et sett med tegn som ble brukt i Vinčakulturen, som kanskje har vært et skriftsystem). De eneste kildene er stedsnavn og særskilt elvenavn som finnes over hele Sentral- og Vest-Europa, og muligens lånord på noen indoeuropeiske språk.

Stedsnavn i Rogaland som Madla, Soma, Oma og liknende kan være fra et paleo-europeisk språk.

Referanser

Litteratur 
 Haarmann, Harald (2014): «Ethnicity and Language in the Ancient Mediterranean», i: McInerney, Jeremy (red.): A Companion to Ethnicity in the Ancient Mediterranean. Chichester, UK: John Wiley & Sons, Inc. doi:10.1002/9781118834312.ch2. ISBN 9781444337341; s. 17–33. 
 Aikio, Ante (2004): «An essay on substrate studies and the origin of Saami», i: Hyvärinen, Irma; Kallio, Petri; Korhonen, Jarmo (red.): Etymologie, Entlehnungen und Entwicklungen [Etymology, loanwords and developments]. Mémoires de la Société Néophilologique de Helsinki (tysk). Bind 63. Helsinki: Société Néophilologique. ISBN 978-951-9040-19-6; s. 5–34.
 Häkkinen, Jaakko (2012): «Early contacts between Uralic and Yukaghir» (PDF). Suomalais-Ugrilaisen Seuran Toimituksia − Mémoires de la Société Finno-Ougrienne. Helsinki: Finno-Ugric Society (264), s. 91–101.
 Ringe, Don (6. january 2009): «The Linguistic Diversity of Aboriginal Europe», Language Log. Mark Liberman.